12. ฐานะการเงินและผลการดำเนินงาน

  12.1 งบการเงิน

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไขในรอบระยะเวลา 3
  ปีที่ผ่านมา

(2) ตารางสรุปงบการเงินรวม

[]

[]

[]

[][]

[]

(3) อัตราส่วนทางการเงินที่สำคัญ

[]

[]

  12.2 คำอธิบายและการวิเคราะห์ฐานะการเงินและผลการดำเนินงาน

ก) ผลการปฏิบัติตามแผนการดำเนินธุรกิจ

  สืบเนื่องจากโครงการดำเนินงานในอนาคตที่ได้รับการเปิดเผยในแบบแสดงรายการข้อมูลประจำปี
  2545 บริษัทขอแจ้งให้ทราบถึงความคืบหน้า ดังนี้

  1) การขยายธุรกิจภาพยนตร์ไทยไปยังต่างประเทศ

-   ปัจจุบันบริษัทได้ทำการแต่งตั้งตัวแทนจัดจำหน่ายต่างประเทศเป็นที่เรียบร้อยแล้วได้แก่ บริษัท
    Fortissimo ซึ่งจะทำหน้าที่จัดจำหน่ายภาพยนตร์เรื่อง แฟนฉัน และ บริษัท Arc Light
    ซึ่งจะทำหน้าที่จัดจำหน่ายภาพยนตร์เรื่อง บิวตี้ฟูลบอกเซอร์ โดยจะเป็นการจัดจำหน่ายทั่วโลก
    ซึ่งการแต่งตั้งตัวแทนจัดจำหน่ายในครั้งนี้นอกจากจะเป็นการสร้างรายได้ส่วนเพิ่มแล้ว
    ยังถือเป็นจุดเริ่มต้นที่ดีสำหรับการนำภาพยนตร์ไทยของกลุ่มบริษัทให้เป็นที่รู้จักในวงกว้างมากขึ้นเพื่อการก้าวไปสู่การเป็นผู้ผลิตภาพยนตร์ไทยที่มีคุณภาพ
    และมีมาตรฐานเป็นที่ยอมรับในระดับสากลในอนาคต

  2) การพัฒนาและขยายธุรกิจอินเตอร์เน็ต

-   ปัจจุบันบริษัทได้ดำรงสถานะเป็น Digital Content Aggregator
    อย่างเต็มตัวจากการรวบรวม contents ในรูปแบบต่างๆ
    ที่ไม่จำกัดอยู่เฉพาะที่เป็นของกลุ่มบริษัทเท่านั้น แต่ยังรวมถึงที่เป็นของคู่ค้าของกลุ่มบริษัทด้วย
    ทำให้บริษัทมีวัตถุดิบที่เพียบพร้อมในการพัฒนาแอพลิเคชั่นใหม่ๆ เพื่อรองรับการเติบโตของ
    e-business ของกลุ่มบริษัทในอนาคต ซึ่งจะไม่จำกัดอยู่แค่เพียง Ring Tones Logo หรือ
    Picture Message เท่านั้นแต่จะเป็นการนำเสนอ content ที่หลากหลาย และแปลกใหม่
    เช่น การได้รับข่าวสารล่าสุดจากศิลปินคนโปรด ข่าวคราวกิจกรรมต่างๆ
    ชมการถ่ายทอดสดคอนเสิร์ตผ่านมือถือ ดาวน์โหลดเกมอินเทอร์แอ็คทีฟ เป็นต้น
    รวมทั้งได้ขยายพันธมิตรทางธุรกิจกับผู้ให้บริการเครือข่ายโทรศัพท์มือถือ เพื่อให้ Digital
    Content ของกลุ่มบริษัทสามารถเข้าถึงผู้บริโภคได้อย่างทั่วถึง
    ซึ่งจะเป็นช่องทางที่จะสร้างรายได้ให้กับกลุ่มบริษัทอย่างมีนัยสำคัญในอนาคต

  3) การลงทุนในบริษัทที่ดำเนินธุรกิจสิ่งพิมพ์

-   ในเดือนเมษายน 2546 บริษัท จีเอ็มเอ็ม มีเดีย จำกัด (มหาชน) (บริษัทย่อย)
    ได้ร่วมกับกลุ่มคุณลายคราม เลิศวิทยาประสิทธิ์ ในการจัดตั้งและลงทุนในบริษัท จีเอ็มเอ็ม
    อินเตอร์ พับลิชชิ่ง จำกัด
    ซึ่งเป็นผู้รับผิดชอบดูแลการผลิตและจัดจำหน่ายนิตยสารแฟชั่นรายเดือนชื่อ มาดาม ฟิกาโร
    (Madame Figaro) โดยมีทุนชำระแล้ว 10 ล้านบาท และถูกถือหุ้นในสัดส่วนร้อยละ 70 และ
    30 ตามลำดับ นอกจากนี้ในเดือนกันยายน 2546 ยังได้มีการลงนามในสัญญาร่วมทุนกับบริษัท
    TP Ventures Private Ltd. ซึ่งเป็นบริษัทในเครือของ SPH Magazines Private
    Ltd. จากประเทศสิงคโปร์ เพื่อความร่วมมือในการผลิตนิตยสารเฮอร์เวิลด์ (Her World)
    ฉบับภาษาไทย โดยได้ร่วมทุนจัดตั้งบริษัท จีเอ็มเอ็ม ไทมส์ จำกัด ซึ่งมีทุนชำระแล้ว 15
    ล้านบาท เพื่อเป็นผู้รับผิดชอบดูแลการผลิตและจัดจำหน่ายนิตยสารดังกล่าว
    โดยมีสัดส่วนการถือหุ้นร้อยละ 70 และ 30 ตามลำดับ

ข) ผลการดำเนินงาน

1) ภาพรวมของผลการดำเนินงานที่ผ่านมา

ในปี 2546 กลุ่มบริษัทมีรายได้จากการขาย (ไม่รวมรายได้ดอกเบี้ยรับ)รวมทั้งสิ้น 5,956 ล้านบาท
เพิ่มขึ้นจากปี 2545 ร้อยละ 4.7
โดยมีสาเหตุหลักมาจากการเพิ่มขึ้นของรายได้จากการจัดคอนเสิร์ตและละครเวที
รายได้จากธุรกิจโทรทัศน์และ ธุรกิจสิ่งพิมพ์ ในอัตราร้อยละ 132.5 57.6 และ 50.5 ตามลำดับ
กลุ่มบริษัทมีต้นทุนขายและผลิต 3,325 ล้านบาท เพิ่มขึ้นจากปี 2545 ร้อยละ 14.2
จากการผลิตผลงานที่เพิ่มขึ้นเพื่อรองรับการเติบโตในอนาคต ทำให้กลุ่มบริษัทมีอัตรากำไรขั้นต้น
ลดลงเล็กน้อยจาก48.8 ในปี 2545 เป็นร้อยละ 44.2 ในปี 2546
และในส่วนของค่าใช้จ่ายในการขาย และบริหาร และค่าตอบแทนกรรมการจำนวนรวมทั้งสิ้น 1,827
ล้านบาท เพิ่มขึ้นจากปีก่อนเพียงเล็กน้อยในอัตราร้อยละ 2.7 นอกจากนี้จากการที่บริษัทได้นำ บริษัท
จีเอ็มเอ็ม มีเดีย จำกัด (มหาชน) ซึ่งดำเนินธุรกิจสื่อวิทยุ โทรทัศน์
และสิ่งพิมพ์เข้าเป็นบริษัทจดทะเบียนในตลาดหลักทรัพย์ในช่วงเดือนพฤศจิกายน 2545
ทำให้กำไรในส่วนที่เป็นของผู้ถือหุ้นส่วนน้อยในงบการเงินรวมของบริษัทเพิ่มขึ้นอย่างมีนัยสำคัญเช่นกันจากเพียง
5 ล้านบาท ในปี 2545 เป็น 80 ล้านบาทในปี 2546 ส่งผลให้กลุ่มบริษัทมีกำไรสุทธิในปี 2546
ทั้งสิ้น 525 ล้านบาท ลดลงจากปี 2545 ร้อยละ 20.9

2) ผลการดำเนินงานที่ผ่านมาของแต่ละกลุ่มธุรกิจ

  ณ วันที่ 31 ธันวาคม 2546 กลุ่มบริษัทมีธุรกิจเพลง และธุรกิจสื่อที่มีรายได้เกินกว่าร้อยละ 10
  ของรายได้รวมของกลุ่มบริษัท

  ธุรกิจเพลง

กลุ่มธุรกิจเพลงมีรายได้จากการจำหน่ายสินค้าเพลงและลิขสิทธิ์จำนวน 2,857 ล้านบาท ลดลงจากปี
2545 ร้อยละ 16.1 การลดลงของรายได้ดังกล่าวเมื่อเปรียบเทียบกับปี 2545
มีสาเหตุหลักมาจากการที่ในช่วงปลายปี 2545
กลุ่มบริษัทได้มีอัลบั้มเพลงที่ประสบความสำเร็จสูงสุดเป็นประวัติการณ์ ได้แก่อัลบั้ม ชุดรับแขก
ของศิลปินยอดนิยม เบิร์ด ธงไชย แมคอินไตย์ ซึ่งทำยอดขายกว่า 2 ล้านชุดในปี 2545
และทำรายได้ให้กับกลุ่มบริษัทกว่า 200 ล้านบาท
นอกจากนี้การลดลงของรายได้จากธุรกิจเพลงในปีนี้ยังมีสาเหตุหลักมาจากการลดขนาดของธุรกิจในประเทศไต้หวันลงเพื่อลดผลขาดทุน
ซึ่งทำให้รายได้ในส่วนนี้ลดลงอย่างมีนัยสำคัญจาก 229 ล้านบาทในปี 2545 เป็น 54 ล้านบาท
แต่ก็ส่งผลให้ผลขาดทุนจากธุรกิจในส่วนนี้ลดลงอย่างมีนัยสำคัญเช่นกันจาก 102 ล้านบาทในปี 2545
เหลือเพียง 48 ล้านบาทในปี 2546

นอกจากนี้ในปี 2546
ยังเป็นปีที่กลุ่มบริษัทมีการเติบโตอย่างชัดเจนในส่วนของรายได้จากการใช้ประโยชน์จากทรัพย์สินซ่อนเร้น
(Hidden Assets) ซึ่งได้แก่ผลงานเพลงกว่า 10,000 เพลง และศิลปินอีกกว่า 400
ชีวิตในปัจจุบันที่สามารถนำมาใช้ประโยชน์ในการสร้างรายได้ให้แก่กลุ่มบริษัทได้อย่างมีนัยสำคัญ
โดยเฉพาะ Digital Contents ต่างๆ การจัดเก็บค่าลิขสิทธิ์คาราโอเกะ
และการจัดแสดงคอนเสิร์ต ซึ่งแต่ละส่วนมีอัตราการเติบโตของรายได้ในปี 2546 อย่างชัดเจน
โดยรายได้จากการดาวน์โหลดเสียงเรียกเข้าโทรศัพท์มือถือ (Ringtones) ซึ่งถือเป็น Digital
Content ยอดนิยมในปัจจุบันมีอัตราการเติบโตร้อยละ 124
และในส่วนของรายได้จากการจัดเก็บค่าลิขสิทธิ์คาราโอเกะมีอัตราการเติบโตร้อยละ140.5
ส่วนรายได้จากการจัดคอนเสิร์ตมีอัตราการเติบโตร้อยละ132
ซึ่งถือเป็นสิ่งยืนยันได้อย่างดีถึงข้อความข้างต้น

ในปี 2546 บริษัทมีการออกอัลบั้มเพลงทั้งสิ้น 232 อัลบั้ม เพิ่มขึ้นจากปีก่อนร้อยละ 11.0
ซึ่งการผลิตผลงานที่เพิ่มขึ้นนี้
มีวัตถุประสงค์เพื่อให้เกิดความหลากหลายและครอบคลุมกลุ่มผู้บริโภคในทุกๆ ประเภท
ซึ่งถึงแม้จะไม่ก่อให้เกิดการเติบโตของรายได้และกำไรเมื่อเทียบกับปีก่อนในทันที
แต่ผลงานที่หลากหลายดังกล่าวถือเป็นการสร้างฐานทางการตลาดอันจะก่อให้เกิดการเติบโตของรายได้ในช่องทางอื่นได้มากกว่า
เช่น การจัดเก็บค่าลิขสิทธิ์คาราโอเกะ และรายได้จาก Ringtones ดังที่กล่าวถึงข้างต้น
ซึ่งบริษัทถือว่าการดำเนินการดังกล่าวเป็นการลงทุนในธุรกิจเพลง เพื่อรองรับแนวโน้มในอนาคต
ในส่วนของธุรกิจเพลงในประเทศไต้หวันในปี 2546 นั้น ได้มีการลดขนาดของการทำธุรกิจลง
โดยไม่มีการออกอัลบั้มใหม่ และเพิ่มช่องทางรายได้จากการรับจ้างผลิตงานให้แก่ลูกค้าเพิ่มขึ้น
นอกเหนือจากการจำหน่ายผลงานอัลบั้มเก่า ควบคู่ไปกับความพยายามในการควบคุมต้นทุน
และค่าใช้จ่าย ซึ่งส่งผลให้ผลขาดทุนในส่วนนี้ลดลงอย่างมีนัยสำคัญดังที่กล่าวถึงข้างต้น

  ธุรกิจวิทยุ

ในปี 2546 กลุ่มธุรกิจวิทยุมีรายได้ค่าโฆษณาจากการผลิตรายการวิทยุ 1,052 ล้านบาท
เพิ่มขึ้นร้อยละ 4.4 เมื่อเทียบกับปี 2545 การที่อัตราการเติบโตของรายได้ไม่สูงเท่ากับในปี 2545
ที่ผ่านมา
เนื่องจากในปี2546ธุรกิจวิทยุมีการแข่งขันสูงเพื่อแย่งชิงส่วนแบ่งตลาดและเม็ดเงินโฆษณาที่เพิ่มขึ้นจากผู้ประกอบการทั้งรายเก่าและรายใหม่
ซึ่งทำให้รายได้ค่าโฆษณาถูกกระจายออกไปทั้งนี้ได้มีการประมาณการว่าในปี
2546การใช้จ่ายซื้อโฆษณาผ่านสื่อวิทยุมีอัตราการเติบโตร้อยละ 7.9 โดยเพิ่มขึ้นจาก 6,170
ล้านบาทในปี 2545 เป็น 6,662 ล้านบาทในปี 2546

  ธุรกิจโทรทัศน์

ในปี 2546
ธุรกิจโทรทัศน์ของกลุ่มบริษัทมีการเติบโตในส่วนของรายได้ค่าโฆษณาจากการผลิตรายการโทรทัศน์อย่างชัดเจน
โดยเพิ่มขึ้นร้อยละ 57.6 จาก 448 ล้านบาทในปี 2545 เป็น 706 ล้านบาทในปี 2546
ซึ่งเป็นผลมาจากการที่รายการโทรทัศน์ของกลุ่มบริษัทที่ออกอากาศตามสถานีโทรทัศน์ช่องต่างๆ
ได้รับความนิยมจากผู้ชมเพิ่มขึ้นเมื่อเทียบกับในปีที่ผ่านมาจากการปรับปรุงผังรายการ
โดยการเพิ่มรายการใหม่ และมีการปรับเปลี่ยนรูปแบบของรายการที่มีอยู่เดิมให้มีรูปแบบที่ทันสมัย
และน่าสนใจมากขึ้น ไม่ว่าจะเป็น เกมส์โชว์ ละคร หรือรายการวาไรตี้ต่างๆ
ทำให้สามารถมีส่วนแบ่งเพิ่มขึ้นจากการขยายตัวของเม็ดเงินโฆษณาผ่านสื่อโทรทัศน์

ธุรกิจสิ่งพิมพ์

ในปี 2546 ธุรกิจสิ่งพิมพ์ของกลุ่มบริษัทมีการเปลี่ยนแปลงที่สำคัญ ซึ่งควรแก่การกล่าวถึงคือ
นอกเหนือจากนิตยสาร อิมเมจ และ หนังสือเล่มแล้ว ได้มีการออกนิตยสารใหม่คือมาดาม ฟิกาโร่
(Madame Figaro) ฉบับภาษาไทย
ซึ่งเป็นนิตยสารแฟชั่นสำหรับสุภาพสตรีชั้นนำจากประเทศฝรั่งเศส
ซึ่งกลุ่มบริษัทได้ทำการซื้อลิขสิทธิ์เพื่อผลิตในประเทศไทย
นอกจากนี้ยังได้มีการลงนามในสัญญาจัดตั้งบริษัทจีเอ็มเอ็ม ไทมส์ซึ่งเป็นบริษัทร่วมทุนระหว่างบริษัท
จีเอ็มเอ็ม มีเดีย จำกัด (มหาชน) และ บริษัท TP Ventures Private Ltd.
ซึ่งเป็นบริษัทในเครือของ SPH Magazines Private Ltd. จากประเทศสิงคโปร์
เพื่อผลิตนิตยสาร เฮอร์เวิลด์ ฉบับภาษาไทย ซึ่งมีกำหนดที่จะวางแผงฉบับปฐมฤกษ์ในเดือนมีนาคม
2547 โดยมีรายละเอียดการจัดตั้งบริษัทตามที่กล่าวถึงก่อนหน้านี้ ซึ่งจากการเพิ่มจำนวนหัวหนังสือ
และการเติบโตของรายได้ค่าโฆษณาจากนิตยสารอิมเมจ และรายได้จากการขายหนังสือเล่ม
ทำให้รายได้ค่าโฆษณาและรายได้จากการจำหน่ายหนังสือของธุรกิจสิ่งพิมพ์ของกลุ่มบริษัทเพิ่มขึ้นร้อยละ
50.5 จาก 109 ล้านบาทในปี 2545 เป็น 164 ล้านบาทในปี 2546

ค) ฐานะการเงิน

1) สินทรัพย์

1.1) ส่วนประกอบของสินทรัพย์

ณ วันที่ 31 ธันวาคม 2546 กลุ่มบริษัทมีสินทรัพย์รวมทั้งสิ้น 5,026 ล้านบาท ลดลงร้อยละ 14.1
เมื่อเทียบกับปี 2545 มีสาเหตุหลักมาจากการลดลงของสินทรัพย์หมุนเวียนของกลุ่มบริษัท

สินทรัพย์หมุนเวียนจำนวน 3,849 ล้านบาท ลดลงร้อยละ 17.3 เมื่อเทียบกับปี 2545
โดยมีสาเหตุหลักมาจากการลดลงร้อยละ 18.6 ของเงินสดและรายการเทียบเท่าเงินสด
การไถ่ถอนเงินลงทุนชั่วคราวจำนวน 300 ล้านบาท และ
การลดลงของลูกหนี้การค้าและตั๋วเงินรับสุทธิร้อยละ 19.4
ทั้งนี้การที่เงินสดและรายการเทียบเท่าเงินสดลดลงดังกล่าว
มีสาเหตุหลักมาจากการจ่ายเงินปันผลจำนวน 1,004 ล้านบาท (เป็นเงินปันผลจ่ายจากกำไรสะสม
ณ สิ้นปี 2545 จำนวน 735 ล้านบาท
และเงินปันผลระหว่างกาลจ่ายจากผลการดำเนินงานครึ่งปีแรกของปี 2546 จำนวน 269 ล้านบาท)
นอกจากนี้ยังเป็นผลมาจากการจ่ายเงินซื้อหุ้นคืนจำนวน 231 ล้านบาท โดยบริษัท จีเอ็มเอ็ม มีเดีย
จำกัด (มหาชน) ซึ่งเป็นบริษัทย่อย ซึ่งได้ใช้เงินจากการไถ่ถอนเงินลงทุนชั่วคราวดังกล่าวข้าวต้น
โดยเงินส่วนที่เหลือได้นำฝากธนาคารเพื่อใช้สำรองในการดำเนินงานต่อไปและในส่วนของการลดลงของลูกหนี้การค้าและตั๋วเงินรับสุทธินั้นเกิดจากการลดลงของลูกหนี้การค้าและตั๋วเงินรับของกิจการที่เกี่ยวข้องกันและกิจการที่ไม่เกี่ยวข้องกันร้อยละ
29.8 และ 15.7 ตามลำดับ

1.2) คุณภาพของสินทรัพย์

สำรองหนี้สูญ

ในปี 2546
กลุ่มบริษัทได้มีการตั้งสำรองค่าเผื่อหนี้สงสัยจะสูญเต็มจำนวนสำหรับลูกหนี้การค้าของบริษัทและบริษัทย่อยที่คาดว่าจะเรียกเก็บเงินไม่ได้แล้ว
โดยมีการตั้งสำรองค่าเผื่อหนี้สงสัยจะสูญสำหรับลูกหนี้รายใหญ่ๆ ได้แก่ลูกหนี้การค้าของบริษัท แกรมมี่
พับลิชชิ่ง เฮ้าส์ จำกัด (บริษัทย่อย) จำนวน 82.3 ล้านบาท
รวมทั้งของลูกหนี้ค้างชำระค่าหุ้นสามัญในบริษัท อินเตอร์เวิลด์ มัลติมีเดีย จำกัด ที่ บริษัทแกรมมี่
พับลิชชิ่ง เฮ้าส์ จำกัด
ได้จำหน่ายให้กับบุคคลธรรมดาที่ไม่มีส่วนเกี่ยวข้องอันใดกับกลุ่มบริษัทในระหว่างไตรมาสที่ 1 ปี
2541 จำนวน 22.5 ล้านบาท (ดูหมายเหตุประกอบงบ 4 และ 11 ประกอบ)

ลูกหนี้

อายุเฉลี่ยของลูกหนี้การค้าในปี 2546 โดยเฉลี่ย 61 วัน
ซึ่งใกล้เคียงกับนโยบายการให้สินเชื่อของบริษัทประมาณ 60 วัน โดยณ วันที่ 31 ธันวาคม 2546
สามารถแยกประเภทลูกหนี้ตามระยะเวลาที่ค้างชำระได้ดังนี้

  ----------------------------------------- -----------------------------
                                            ล้านบาท

  ยังไม่ถึงกำหนดชำระ                           600.0

  ค้างชำระ                                   

  น้อยกว่า 3 เดือน                             588.1

  3 – 6 เดือน                                46.8

  มากกว่า 6 –12 เดือน                         10.6

  มากกว่า 12 เดือนขึ้นไป                        100.1

  รวม                                       1,345.7

  หัก: ค่าเผื่อหนี้สงสัยจะสูญ                       (176.1)

  สุทธิ                                       1,169.6

  ลูกหนี้การค้าและตั๋วเงินรับสุทธิ                    1,171.7
  ----------------------------------------- -----------------------------

กลุ่มบริษัทได้ตั้งสำรองหนี้สงสัยจะสูญเต็มจำนวนสำหรับลูกหนี้ที่คาดว่าจะมีปัญหาในการชำระหนี้อย่างเพียงพอแล้ว

2) สภาพคล่อง

2.1) กระแสเงินสด

กลุ่มบริษัทมีเงินสด และรายการเทียบเท่าเงินสดลดลง 391 บาท หรือคิดเป็นร้อยละ 18.6
เมื่อเทียบกับปี 2545 โดยเป็นผลสุทธิจากการมีเงินสดสุทธิจากการดำเนินงานเพิ่มขึ้น 696 ล้านบาท
เงินสดสุทธิจากในกิจกรรมลงทุนเพิ่มขึ้น 240 ล้านบาท และเงินสดสุทธิใช้ไปในกิจกรรมจัดหาเงิน
1,349 ล้านบาท

การเพิ่มขึ้นของเงินสดสุทธิจากการดำเนินงานมีสาเหตุหลักมาจากการลดลงของลูกหนี้การค้าและตั๋วเงินรับกิจการที่ไม่เกี่ยวข้องกัน
ในขณะที่เงินสดสุทธิจากกิจกรรมลงทุนส่วนใหญ่ได้รับมาจากการขายเงินลงทุนระยะยาวอื่นและการไถ่ถอนเงินลงทุนชั่วคราว
ส่วนเงินสดสุทธิใช้ไปในกิจกรรมจัดหาเงินส่วนใหญ่เป็นการใช้ในการจ่ายเงินปันผล
และการซื้อหุ้นคืนดังกล่าวมาแล้วข้างต้น

2.2) อัตราส่วนสภาพคล่องที่สำคัญ

  ------------------------------- ------------- ------------- -----------
                                  2544          2545          2546

  อัตราส่วนสภาพคล่อง (เท่า)           2.94          2.57          2.33

  อัตราส่วนสภาพคล่องหมุนเร็ว (เท่า)     2.49          2.21          1.85
  ------------------------------- ------------- ------------- -----------

การลดลงของสภาพคล่องมีสาเหตุหลักมาจากการที่กลุ่มบริษัทมีเงินสดและรายการเทียบเท่าเงินสด
เงินลงทุนชั่วคราว และ ลูกหนี้การค้าและตั๋วเงินรับลดลงดังกล่าวมาแล้วข้างต้น

3) รายจ่ายลงทุน

แผนการลงทุนในปี 2546

-   บริษัทจีเอ็มเอ็ม มีเดีย จำกัด (มหาชน) (บริษัทย่อย) ได้ลงทุนในหุ้นกู้เป็นจำนวนเงิน 114
    ล้านบาท โดยเป็นการลงทุนในหุ้นกู้ที่ออกโดยบริษัทที่มีฐานะการเงินที่มั่นคง
    ซึ่งมีอัตราผลตอบแทนสูงกว่าอัตราดอกเบี้ยเงินฝากธนาคารและสถาบันการเงินในขณะนั้น

-   บริษัท จีเอ็มเอ็ม มีเดีย จำกัด (มหาชน) (บริษัทย่อย) ได้ทำการซื้อหุ้นคืน
    โดยอาศัยมติจากที่ประชุมคณะกรรมการบริษัท ครั้งที่ 3/2546 ประชุมเมื่อวันที่ 14 พฤษภาคม
    2546 ซึ่งได้อนุมัติโครงการซื้อหุ้นคืนเพื่อบริหารทางการเงินในจำนวนไม่เกิน 10 ล้านหุ้น
    ภายในวงเงินสูงสุดไม่เกิน 300 ล้านบาท โดยมีระยะเวลาซื้อคืนตั้งแต่วันที่ 1 มิถุนายน 2546
    ถึง 1 ธันวาคม 2546 โดย ณ วันที่ 31 ธันวาคม 2546 บริษัท จีเอ็มเอ็ม มีเดีย จำกัด
    (มหาชน) มีเงินลงทุนในหุ้นซื้อคืนทั้งสิ้น 7.7 ล้านหุ้น คิดเป็นร้อยละ 4
    ของหุ้นที่จำหน่ายทั้งหมดของตน โดยคิดเป็นจำนวนเงินทั้งสิ้น 231 ล้านบาท

  4) แหล่งที่มาของเงินทุน

1.  ความเหมาะสมของโครงสร้างเงินทุน

  ----------------------------------- ----------- ------------ -----------
                                      2544        2545         2546

  อัตราส่วนหนี้สินต่อส่วนของผู้ถือหุ้น (เท่า)      0.36        0.45         0.49
  ----------------------------------- ----------- ------------ -----------

กลุ่มบริษัทมีอัตราส่วนหนี้สินต่อส่วนของผู้ถือหุ้นที่ต่ำเนื่องจากไม่มีการกู้ยืมระยะยาวจากภายนอก
หนี้สินทั้งหมดของกลุ่มบริษัทเกิดจากการดำเนินงานตามปกติ
และโครงสร้างทุนของกลุ่มบริษัทถือว่าสูงกว่ามาตรฐานของกลุ่มอุตสาหกรรมบันเทิง
โดยกลุ่มบริษัทใช้เงินทุนหมุนเวียนที่มีอยู่ในการลงทุนเพิ่มเติมหรือขยายงานแทนการจัดหาแหล่งเงินทุนจากภายนอก

2.  ส่วนของผู้ถือหุ้น

กลุ่มบริษัทมีส่วนของผู้ถือหุ้น ณ 31 ธันวาคม 2546 จำนวน 3,371 ล้านบาท ลดลงร้อยละ 16.3
เมื่อเทียบกับปี 2545 ซึ่งมีสาเหตุหลักมาจากการลดลงในส่วนของกำไรสะสมที่ยังไม่ได้จัดสรรร้อยละ
52.8 อันเนื่องมาจากการจ่ายเงินปันผลให้แก่ผู้ถือหุ้นในระหว่างปี 2546

3.  หนี้สิน

กลุ่มบริษัทมีหนี้สินรวม ณ 31 ธันวาคม 2546 จำนวน 1,654 ล้านบาท ลดลง ร้อยละ 9.3
เมื่อเทียบกับปี
2545โดยส่วนใหญ่เป็นการลดลงของเงินเบิกเกินบัญชีธนาคารโดยไม่แสดงยอดคงค้างณ สิ้นปี
และการลดลงของภาษีเงินได้บุคคลค้างจ่ายร้อยละ 72

5) ปัจจัย และอิทธิพลหลักที่อาจมีผลต่อการดำเนินงานหรือฐานะการเงินในอนาคต

- ไม่มี –